*Par iepirkuma procedūras*

*“Elektroauto uzlādes stacijas Rīgā, Vestienas ielā 35*

*un Atgāzenes ielā 24A projektēšana, autoruzraudzība un būvdarbi”*

*(ID Nr.RS/2023/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1. jautājums:***

*Vai Pasūtītājs pieņems 2 x 22kW uzlādes iekārtas ar Eiropas Savienībā pubiskās un vidēji publiskās vietās atzītu uzlādes interfeisu****: Type 2 rozetes (bez spirālveida uzlādes kabeļa).*** *Šāda opcija būtiski palielina konkurētspēju starp piedāvājamo uzlādes iekārtu ražotājiem, kam, iespējams, bez konkurenci limitējošās prasības spirālveida Type 2 kabelis ir citas, būtiskākas priekšrocības, kā piemēram aktīvās slodzes balansēsanas iespējas, dažādas aizsadzības utt.*

**Atbilde:**

Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus norādām, ka ir jāuzstāda visas maiņstrāvas (2x22kW) uzlādes iekārtas ar spirālveida uzlādes kabeliem.

***2. jautājums:***

*Vai ir jāparedz aktīvās slodzes balansēšanas iespēja starp uzlādes iekārtām un tīklu gan maiņstrāvas, gan līdzstrāvas uzlādes iekārtām? Attiecīgi vai uzlādes iekārtām ir jāpielāgojas pārējo pieslēgto patērētāju slodzēm objektā (uzlādes jauda kļūst sekundāra).*

**Atbilde:** Informējam, ka nav jāparedz aktīvās slodzes balansēšanas iespēja starp uzlādes iekārtām, kā arī uzlādes iekārtām nav jāpielāgojas pārējo pieslēgto patērētāju slodzēm objektā.

***3. jautājums:***

*Maiņstrāvas uzlādes iekārtām nav iespējams attēlot uz displeja uzlādējamā transporta līdzekļa akumulatora stāvokli kā prasīts tehniskajā specifikācijā. Šāda iespēja pastāv tikai līdzstrāvas uzlādes iekārtai. Lūdzu, izlabot tehnsiko specifikāciju.*

**Atbilde:** Skaidrojam, ka uzlādējamā transporta līdzekļa akumulatora stāvoklim nav jāattēlojas maiņstrāvas uzlādes iekārtas displejā, bet displejā jābūt uzlādes darbības procesa indikācijai.  Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***4. jautājums:***

*Lūdzu, precizēt “prasības “Nodrošina pieslēgumu RS uzlādes tīkla vadības un monitoringa sistēmai” – vai šī sistēma izmanto SOAP vai Json pislēgumu uzlādes iekārtām balstoties uz OCPP 1.6 komunikācijas protokola.*

**Atbilde:** Informējam, ka OCPP datu apmaiņai var izmantot SOAP vai JSON vai kādu citu piegādātāja nodrošināto datu apmaiņas veidu.

***5. jautājums:***

*Vai maiņstrāvas uzlādes iekārtām ir nepieciešami B tipa noplūdstrāvas aizsargslēdži, kas iebūvēti iekārtas koprusā un, kas papildus maiņstrāvas noplūdei, pārtrauc uzlādes sesiju gadījumā, ja tiek konstatēta arī līdzstrāvas noplūde no transporta līdzekļa puses?*

**Atbilde**: Skaidrojam, ka ir nepieciešami visi strāvas noplūdes automāti, kuri nostrādā izolācijas bojājumu gadījumā, un kuri tika radīti iekārtu aizsardzībai un cilvēku aizsardzībai no tiešas vai netiešas saskarsmes ar strāvu vadošām daļām.

***6. jautājums:***

*Līdzstrāvas uzlādes iekārtām pie tādas jaudas nav pieejams spirālveida kabelis, lūdzu, izņemt šo prasību no tehnsikās spec. Kā arī, lūdzu, izskaidrot Tehniskās specifikācijas (par līdzstrāvas uzlādes iekārtu) punktu 3.2. Uzlādes kontaktspraudņu veids, skaits. Kādi uzlādes interfeisi īsti ir jāparedz prasītājai uzlādes iekārtai?*

**Atbilde**: Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus norādām, ka uzlādes kontaktspraudņu veids – Combo 2 (CCS2),  kontaktspraudņu skaits –  1 (viens).

***7. jautājums:***

*Maiņstrāvas uzlādes iekārtām, kā rāda prakse un vispārpieņemtas normas, nav paredzētas STOP pogas. Lūdzu, izņemt šo prasību no tehniskās specifikācijas.*

**Atbilde:** Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***8. jautājums:***

*Vai pieņemsiet dubulto maiņstrāvas uzlādes iekārtu, kam novietošanai uz zemes būtu izmantojams ražotāja piedāvāts risinājums – speciāls statīvs? Attiecīgi tehniski iekārta un pielāgotais statīvs būtu 2 atsevišķas pozīcijas.*

**Atbilde:** Informējam, ka ir pieņemams rūpnieciski izgatavots uzlādes staciju ražotāja piedāvāts statīvs (jābūt vienam pienākošajam elektroapgādes kabelim).

***9. jautājums:***

*Vai pieņemtu risinājumu, kur 1 dubultajai uzlādes iekārtai būtu 2 atsevišķi elektriskie pievadi? 32A / 400V katrs.*

**Atbilde:** ir pieņemams risinājums, kur vienai dubultajai uzlādes iekārtai ir divi atsevišķi elektriskie pievadi, katrai uzlādes iekārtais savs, bet pie nosacījuma, ka līdz iekārtu statīvam pienāk viens elektroapgādes kabelis un jaudas sadalīšana notiek uzlādes iekārtu vienotā korpusā. Šādam tehniskajam risinājumam jābūt rūpnieciski izgatavotam, jābūt saņemtam uzlādes stacijas ražotāja atbilstības apliecinājumam.

Iepirkumu komisijas priekšsēdētāja Inta Novika